****

**BARDEJOVSKÉ KÚPELE**

Tlačová informácia Bardejovské Kúpele 20.mája 2021

**Luxus v hoteli Alexander je znovu dostupný za priaznivé ceny**

**Kúpeľný biznis sa pomaly rozbieha, zatiaľ ide ani nie na polovičný plyn**

Ubytovacie a liečebné kapacity BARDEJOVSKÝCH KÚPEĽOCH, a.s. sa pomaly zapĺňajú a začiatkom júna by mohli prelomiť 50% z celkovej kapacity. Začiatkom mája 2021 boli kúpele obsadené na 35%, kým počas prvého štvrťroka to bolo iba na 17%. Bežnú obsadenosť, podobnú ako vlani, očakávajú kúpele po predpokladanom kontinuálnom raste až koncom leta. Malo by k tomu prispieť ďalšie uvoľnenie protipandemických opatrení, predovšetkým pri reštauračných a wellness službách a dovolenkové obdobie. Informuje o tom ekonomicko-obchodná riaditeľka Bardejovských Kúpeľov, a.s., Tamara Šatanková.

,,Prvý štvrťrok bol veľmi zlý. Hlavne za január a február boli veľmi nízke čísla obsadenosti a kúpele boli bez samoplatcov. Už apríl poskočil na úroveň 24%, z toho 7% tvorili samoplatcovia. v mesiaci jún by sme mali byť na cca 55-60%. Významným krokom za naplnením kúpeľov je aj znovuotvorenie nášho najluxusnejšieho ubytovacieho zariadenie, štvorhviezdičkového kongresového hotela ALEXANDER\*\*\*\*, vo štvrtok 20.mája a to po sedemmesačnej prestávke. Záujem verejnosti o tento hotel sme podporili aj akciovými cenami začínajúcimi na 106 eurách pre jednu osobu a noc,“ vysvetľuje T.Šatanková.

Dodala, že akcia ,,Liečebný vital pobyt“ potrvá do 27.6.2021. Pri trojdňovom pobyte s 2 prenocovaniami, dostanú hostia ubytovanie v dvojlôžkovej izbe exclusive, plnú penziu formou bufetov, neobmedzený vstup do Wellness Spa v hoteli Ozón (bazény + sauny) na základe návrhu lekára. V cene sú aj procedúry ako klasická masáž, minerálny prísadový kúpeľ, pobyt v soľnej jaskyni a pitné kúry na kolonáde.

**O postcovidovú liečbu je záujem, ale poukazy idú pomaly**

,,V Bardejovských Kúpeľoch je k dispozícii celá škála relaxačných a liečebných pobytov, vrátane postcovidovej liečby, a to ako pre klientov zdravotných poisťovní, tak i samoplatcov. Ešte začiatkom mája nemali Bardejovské Kúpele cez poisťovne, na nové indikácie súvisiace s Covidom 19, ani jedného klienta. Aspoň prvé návrhy na liečbu už boli na ceste, k čomu prispeli čerstvo podpísané dodatky s poisťovňami“, vysvetlila T.Šatanková.

 Bardejovské Kúpele začali prakticky využívať od apríla na rehabilitáciu pacientov po covidovej infekcii aj MLS laserovú terapiu v kombinácii s magnetoterapiou. Na Slovensku ide o ojedinelé využitie špecializovaného lasera na tieto účely. V súčasnosti pomáhajú pacientom, ktorí mali stredne ťažký až ťažký priebeh ochorenia COVID-19, ako samoplatcom, alebo na základe preplatenia pobytu od zdravotných poisťovní. Okrem toho využívajú na odstránenie nepriaznivých následkov ochorenia vzácne liečivé minerálne vody Herkules a František na individuálne a skupinové inhalácie.

**Bohaté možnosti strávenia voľného času**

Bardejovské Kúpele sú obľúbeným miestom oddychu, liečby i kultúrneho života. Priťahujú predovšetkým návštevníkov z Prešovského a Košického kraja. V Bardejovských kúpeľoch je veľa možností, ako využiť voľný čas. V bežnej sezóne (bez obmedzení proticovidových opatrení) ponúkajú pre milovníkov športu 6 tenisových kurtov, squashové ihrisko, bowling bar, petang, minigolf, požičovňu bicyklov. V lese pri kúpeľoch rastú hríby. Poteší aj soľná jaskyňa v ubytovacom zariadení Alžbeta, kde bývala aj cisárovná Sisi. V regióne je viacero rozhľadní, ktoré umožňujú atraktívne výhľady po krajine. V okolí Bardejova je zachovaných 7 gréckokatolíckych a 1 rímskokatolícky drevený kostol: Hervartov, Tročany, Krivé, Kožany, Lukov, Frička, Jedlinka, Mikulášová, Zboj.

V Bardejovských kúpeľoch sa liečia onkologické choroby, choroby obehového a tráviaceho ústrojenstva, choroby z poruchy látkovej výmeny a žliaz s vnútornou sekréciou, netuberkulózne choroby dýchacích ciest, choroby z povolania, ochorenia obličiek a močových ciest, choroby pohybového ústrojenstva a ženské ochorenia. Bardejovská minerálna voda je prírodná-liečivá, slabo až stredne mineralizovaná, hydrogén uhličitanovo-chloridová, sodná, železitá uhličitá, studená, hypotonická, so zvýšeným obsahom kyseliny boritej.

**Aktuálna ponuka relaxačných, ozdravných i liečebných pobytov** v Bardejovských [Kúpeľoch je široká a ubytovanie si každý môže prispôsobiť v rôznych zariadeniach od štvorhviezdičkových hotelov až po vilky. V ponuke sú napríklad relaxačné pobyty Vitálne leto (víkendový pobyt i pobyt počas týždňa),](https://www.hotelalexander.sk/pobyty/vitalne-leto-vikendovy-pobyt)  [ozdravný pobyt Wellness RELAX,](https://www.hotelalexander.sk/pobyty/pobyt-wellness-relax) liečebné pobyty EXTRA, IMUNITY, ZDRAVÝ CHRBÁT, OBEZITA, SENIOR STANDARD, SENIOR SPECIAL.

Okrem procedúr do Bardejovských Kúpeľov lákajú aj prechádzky nádherným parkom s vysokými stromami a historickými budovami, k tomu masáže, minerálne kúpele, soľná jaskyňa a pitné kúry. Rok 2019 bol najúspešnejším v histórii Bardejovských kúpeľov, a.s. z hľadiska návštevnosti. Prekonali hranicu 30 000 pobytových návštevníkov za rok, keď sa celková návštevnosť vyšplhala až na úroveň 31 011 osôb. Bolo to o 3174 osôb viac ako v roku 2018, čo predstavovalo nárast o 11,4%. Kúpele vtedy zaznamenali aj zvýšenie počtu ošetrovacích dní (prenocovaní), z 272 064 v roku 2018 na 289 353 v roku 2019.

**Ako teraz fungujú kúpele**

BARDEJOVSKÉ KÚPELE, a.s., ako zdravotnícke zariadenie v súčasnosti poskytujú svoje služby klientom zdravotných poisťovní za prísnych podmienok dodržiavania opatrení schválených UVZ (Úradom verejného zdravotníctva) SR.

Pri kúpe pobytu priamo cez obchodné oddelenie Bardejovských kúpeľov, alebo cez hotel Alexander /telefonicky, mailom, online formulár/, dostane každý klient bezplatne zľavovú vernostnú kartu Regioncard Šariš - Bardejov, kde si počas pobytu môže uplatniť ďalšie zľavy a pri každom ďalšom pobyte zľavu 5% z pobytu. Platí to len pre pobyty v hoteli Alexander. Viac informácií na [www.visitbardejov.sk](http://www.visitbardejov.sk)

Viac informácií na : <https://www.hotelalexander.sk/>, [www.kupele-bj.sk](http://www.kupele-bj.sk/)

Centrálne rezervačné oddelenie:
Tel.: 054/477 4346, 477 2717 Fax: 054/472 3549
E-mail: rezervacie@kupele-bj.sk, pk@kupele-bj.sk